Here is a page extracted from Wikipedia that may contain CSS, HTML, and a lot of unformatted text.

Title: Montoro
Content: Iste articlo ye sobre un lugar de Villar Luengo en o Mayestrato. Ta atros usos se veiga Montoro (desambigación).

Montoro (Montoro de Mezquita en castellano) ye un lugar aragonés  de la provincia de Teruel, situato en lo municipio de Villar Luengo y comarca de lo Mayestrato.

La suya población ye de 12 habitants (2018).

Cheografía 
O lugar de Montoro ye situato a 1.000 metros d'altaria dencima d'o ran d'a mar, a una distancia de 105 km d'a ciudat de Teruel, a capital d'a suya provincia.

A man de Montoro ye a formación cheolochica con estratos verticals de calsinera dita "Organos de Montoro", protechito baixo a figura de "molimento natural".

Historia 
Felipe IV d'Espanya concedió a Vicencio Ram de Montoro, fillo d'o cinquén sinyor de Montoro lo titol de conte por lo suyo treballo dirichindo a expulsión de los moriscos de bels lugars de lo Baixo Aragón como Exatiel. Cuan en lo sieglo XIX fué abolito lo sistema sinyorial, los siñors de Montoro esdevinioron grans propietarios.

Toponimia 
Este lugar prene l'apelativo de Mezquita dende 1916. Bi ha bels microtoponimos con component aragonés. Por eixemplo tenemos lo "barranco de Valloré" (y tamién atro dito de Vallorelico), que desembocan en lo Guadalop en un estreito dito tamién "Valloré", que ye una foz fluvio-karstica. Bi ha un plan cuaternato en los mapas oficials como Plano del Roble (pero que debe estar del Robre porque n'esta redolada se diz asinas a lo caixico). Bi ha una masía dita Masía de la Latonera, una fuent dita El Vación. Tamién bi ha una partita dita Las Chulillas a man d'un Mas de Chulilla de lo termin d'Aliaga, (talment castellanización de l'apellito Chuliella con fonetica aragonesa).

Lugars de Villar Luengo
Lugars d'a provincia de Teruel